Fer dissabte | Des de la Mediterrània
Pàgina d'inici › Cultura i Societat › Fer dissabte
Posted on 09/06/2015 by Oriol López
“Vacuum Cleaner”, de Martin Abegglen, Flickr
Us heu preguntat mai d’on ve l’expressió «fer dissabte» que s’utilitza amb el sentit de fer neteja a fons de la casa?
Per als jueus seguidors de la tradició, el dissabte o sàbat és el darrer dia de la setmana i es dedica al descans; no és permès de treballar ni de realitzar determinades activitats. De fet, per a ser precisos, el sàbat comença amb la posta del sol de divendres i acaba després de la posta de sol de dissabte.
El 1492, els Reis Catòlics decretaren l’expulsió dels jueus. Si volien quedar-se, no els quedava més opció per salvar la pell que la de convertir-se al cristianisme. En aquestes circumstàncies, no ens ha pas d’estranyar que la immensa majoria d’aquestes conversions no fossin sinceres i que molts d’ells continuessin practicant les seves tradicions i la seva religió d’amagat. I molts van ser denunciats per això a la Santa Inquisició i condemnats.
Per protegir-se de les denúncies, alguns jueus conversos van adoptar el costum, per demostrar als seus veïns que ja no seguien la tradició del descans del sàbat i que eren autèntics cristians, de fer ostentoses neteges de la casa en dissabte; és a dir, de «fer dissabte».
Font: Els jueus catalans. La història que mai no t’han explicat (2014), de Manuel Forcano
‹ EL CINC NO ÉS UN NÚMERO MÀGIC PERÒ…
Els empèdocles moderns – Vladimir Ivanovitx Vernadski (1911) i l’element 72 (Hf) – hafni (nilseptibi, Nsb) ›
Tagged with: conversos, etimologia, fer dissabte, jueus, Reis Catòlics, Santa Inquisició, sàbat
One comment on “Fer dissabte”
L’antiga vila de Sant Joan d’Horta | caminades Eixample ha dit:
29/04/2016 a les 0:12
[…] comenta la frase Fer dissabte que té a veure amb els jueus conversos de l’època de l’expulsió feta pels Reis […]
Piqué i l’Espanyol de Cornellà
El sensor personal de contaminació: Smart Citizen Kit